# **DECIZIA ETAPEI DE ÎNCADRARE**

## Proiect

Ca urmare a solicitării de emitere a acordului de mediu adresate de **NOVIREIMS MONTAJ S.R.L., ARHITEK RESIDENCE S.R.L.** **și BAUZONE SRL**  prin Urda Radu Bogdan, cu sediulîn județul Arad, comuna Hălmăgel, sat Hălmăgel, nr. 1, bl.1, sc. 1, et.1, ap.1,pentru proiectul: **„** *CONSTRUIRE STAȚIE DISTRIBUȚIE CARBURANȚI SKID GPL, AMPLASARE TOTEM, PYLON, ELEMENTE DE IDENTIFICARE SEMNALISTICĂ, ÎMPREJMUIRE TEREN, ACCESE AUTO(din șoseaua ocolitoare)*"propus a fi amplasat în județul Sălaj, Municipiul Zalău, Șoseaua Ocolitoare, f.n., înregistrată la A.P.M. Sălaj cu nr. 2998 din 18.05.2020, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.07.2020, că proiectul: „*CONSTRUIRE STAȚIE DISTRIBUȚIE CARBURANȚI SKID GPL, AMPLASARE TOTEM, PYLON, ELEMENTE DE IDENTIFICARE SEMNALISTICĂ, ÎMPREJMUIRE TEREN, ACCESE AUTO(din șoseaua ocolitoare)*"propus a fi amplasat în județul Sălaj, Municipiul Zalău, Șoseaua Ocolitoare, f.n.

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, în Anexa 2, la pct.6, lit c) *–instalații de depozitare a produselor petroliere, petrochimice și chimice, altele decât cele prevăzute în anexa nr. 1;* pct. 10, lit. a) - *Proiecte de dezvoltare a unităților/zonelor industriale*

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Sălajanul, afişare şi înregistrare anunţ la sediul Primăriei Municipiului Zalău, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, avizului tehnic COV conform prevederi Legii 264/2017 și Ord. ME 728/2013, notificarea de asistență de specialitate de sănătate publică a conformității nr. 145 din 13.07.2020 emisă de Direcția de Sănătate Publică Sălaj, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect: Prin proiect se dorește construirea unei stații de distribuție carburanți,skid GPL, amplasare totem, pylon, elemente de identificare semnalistică, împrejmuire teren, accese auto(din șoseaua ocolitoare). Suprafața terenului 8000,00 mp;

Prin proiect se propun realizarea unor construcții cu următoarele funcțiuni:

* **Cabina stației** va asigura următoarele funcţiuni:

- spațiu vânzare (spațiu comercial și alimentație publică), S = 145,05 mp;

- zonă vânzare, S = 30,31 mp;

- cameră preparare, S = 16,22 mp;

- cameră frigo, S = 6,57 mp;

- cameră congelare, S = 5,76 mp;

- culoar, S = 7,69 mp;

- sas, S = 3,30 mp;

- birou, S = 8,92 mp;

- vestiar personal, S = 8,22 mp;

- grup sanitar personal, S= 3,02 mp;

- depozitare, S = 13,97 mp;

- cameră tehnică, S = 3,46 mp;

- sas ,S = 3,44 mp

- grup sanitare f.,S = 15,20 mp;

- grup sanitar b.,S= 26,63 mp;

- sas, S = 9,00 mp;

Total suprafață utilă = 306,76 mp.

* **Copertina metalică și insule distribuitoare:**

**Copertină metalică** care va feri pompele de intemperii, asigurând ca, în acelaşi timp, eventualele pierderi la manipularea pistolului să nu fie antrenate de apele de ploaie. Structura metalică a copertinei care protejează pompele va fi alcatuită din profile metalice. Învelitoarea copertinei va fi din tablă cutată, scurgerea apelor pluviale făcându-se prin jgheaburi şi burlane, poziţionate longitudinal axului perpendicular pe cabină si înglobate în stâlpii circulari ai copertinei

Pe cele 4 insule se vor amplasa 3 pompe de combustibil multiprodus bifrontale și o pompă debit marit, pentru alimentarea cu carburanţi a autovehiculelor precum și 4 pompe distribuție produs AdBlue, ce vor fi amplaste pe insule de beton cu h = 20 cm. Pe una din insule se va amplasa distribuiorul pentru debit mărit, va fi bifrontal, cu câte 1 furtun de alimentare pe fiecare parte.

* **Depozit produse petroliere**, constând din trei rezervoare metalice de combustibil, de câte 60 mc fiecare, montate subteran, cu pereţi dubli, avand capacitatea totala de 180mc, repartizate astfel:

-R1/1 = 30,0 mc. – depozitare motorina standard;

-R1/2 = 30,0 mc. – depozitare benzina standard 95;

-R2/1 = 40,0 mc. – depozitare motorina Extra;

-R2/2 = 20,0 mc. – depozitare benzina Extra;

-R3 = 60,0 mc. – depozitare motorina standard.

Acestea vor avea în dotare sisteme de detectare a neetanşeităţiilor, precum şi sisteme automate de măsurare şi transmitere la distanţă a nivelului de carburant din fiecare compartiment. Rezervoarele vor fi protejate la exterior cu materiale specifice rezistente la o tensiune electrică de străpungere de 30 kV.

Amplasarea rezervoarelor se face respectând normativul NP004-2003, pentru asigurarea la foc între limitele proprietatii.

Rezervoarele vor avea racorduri pentru conductele de umplere, amplasate într-un cămin metalic şi protejat de bordură beton 15 cm, numit cămin guri pentru descărcare. Rezervoarele cu manta dublă au un sistem de detecţie a eventualelor scurgeri de produse petroliere, care transmite informaţia la sistemul centralizat al staţiei, declanşând prealarma şi alarma şi blocarea pompelor. Rezervoarele de combustibil vor fi prevăzute cu guri de vizitare, pe care sunt montate racordurile pentru sondele de nivel, conductele de aerisire, conductele de descărcare combustibil, cele de aspiraţie a pompelor şi conductele pentru recuperarea vaporilor.

Se estimeaza ca in cadrul statiei de distributie carburanti proiectate vor fi tranzitate anual urmatoarele cantitati de combustibili:

Benzina – cca. 2500 mc/an;

Motorina - cca. 4500 mc/an.

* **Rezervor stocare AdBlue** - rezervor subteran, cu o capacitate de 20 mc, cilindric, orizontal, cu pereti dubli si manta interioară din inox, pentru stocarea produsului AdBlue, care este o soluţie apoasă de uree 32,5%, netoxică, inodoră şi neinflamabilă.

Produsul AUS32, cunoscut sub denumirea comercială AdBlue, nu este aditiv pentru motorina auto, acesta fiind adaugat într-un rezervor suplimentar aflat în dotarea autovehiculelor cu motoare Diesel având sistem SCR (reducere catalitică selectivă).

* **Instalaţie monobloc tip skid GPL şi Copertină metalică skid:**

Instalația tip skid GPL, pentru alimentarea autoturismelor cu GPL,cu o capacitate de 5000 l, care va avea ȋn componenţă următoarele:

- un rezervor de stocare pentru GPL, suprateran, fixat pe sanie, o pompă centrifugă antrenată de un motor electric pentru vehicularea GPL ȋn fază lichidă de la recipient spre distribuitorul de GPL (pompa de distribuţie GPL la autoturisme);

- un distribuitor cu contor şi pistol de livrare GPL,ȋmpreună cu traseele de conducte şi armăturile aferente.

Peste acest ansamblu se va amplasa o copertină metalică tip, sprijinită pe un stȃlp metalic, cu fundaţii izolate din beton armat, care va proteja skidul GPL de intemperii;

Pentru susținerea SKID-ului se va amenaja o platformă de beton cu o înălțime de 20 cm.

Se va marca cu vopsea rutiera platforma de descarcare a cisternei pentru SKID.

Peste acest ansamblu se va amplasa o copertină metalică, având dimensiunea de 10,40 x 7,50 m si H maxim 5,70 m, sprijinită pe doi stȃlpi metalici, cu fundaţii izolate din beton armat, care va proteja skidul GPL de intemperii.

Se va marca pe carosabilul de incinta platforma de descarcare a cisternei pentru SKID.

* **Cămin descărcare carburanţi**. Produsele petroliere sunt descărcate în rezervoare (sistem cădere liberă) prin racordurile gurilor de descărcare.

Gurile de descărcare au fost grupate într-un cămin comun, construcţie din metal, acoperit cu un capac metalic tip antiscântei. Distanţa dintre cămin şi limita incintei este mai mare de 5,00 m.

* **Aerisire rezervoare carburanţi**. Rezervorul de depozitare este prevăzut cu conducte de aerisire, dotate la partea superioară cu supapă de respiraţie şi cu dispozitiv pentru oprirea flăcărilor, montat la cota de +4,00 faţă de cota terenului amenajat, cf. NP004/2003.
* **Platformă descărcare cisternă**. Suprafaţa de staţionare a cisternei la descărcare este la distanţa de minim 5,00 m de cea mai apropiată pompă. Platforma betonată a fost proiectată cu respectarea condiţiei de colectare a eventualelor scurgeri accidentale din zona de descărcare, într-o gură de scurgere carosabilă racordată la separatorul de hidrocarburi.
* **Platforma de colectare selectiva a deseurilor** . Deseurile rezultate din resturile menajere ale clientilor (cartoane, hartii, ambalaje din mase plastice), este colectat ȋn pubele tip Europubele, care vor fi preluate, periodic, de serviciul de salubritate locală cu care se va ȋncheia contract. Platforma va fi executată din beton.
* **Platformele betonate** din incinta stației au fost proiectate corespunzător necesităților de trafic pentru alimentarea depozitului și deservirea la pompe. Colectarea apelor pluviale este asigurată guri de scurgere carosabile, legate la canalizarea proiectată și separatorul din incintă, cu descărcare ȋn bazinul de retenție.
* **Spații verzi**. Spațiile verzi vor fi alcătuite din plantație joasă spre stradă și limitrof platformelor carosabile și plantație mai ȋnaltă spre limita incintei.
* **Sisteme de supraveghere video** – statia va fi dotata cu sistem de supraveghere video care poate fi operat la nivel centralizat. El este utilizat pentru avertizarea in caz de situatii de urgenta, in caz de poluari accidentale sau in caz de efractie.
* **Parcaje şi împrejmuiri:**

Se vor prevedea locuri de parcare pentru autoturisme.

Se va împrejmui terenul cu gard alcătuit din stâlpi metalici (ţeavă galvanizată rectangulară), panouri de gard, cu fundaţie continuă din beton. gard metalic cu soclu din beton armat.

* **Separator hidrocarburi** -echipamentul care asigură epurarea apelor uzate pluviale si apelor uzate, potențial impurificate cu produse petroliere provenite din scurgeri accidentale şi este dotat cu treaptă pentru decantarea nămolului/nisipului, filtru coaleşcent şi obturator flotant. Separatorul un debit nominal de 6 l/s;
* **Separator de grasimi** pentru apele uzate, provenite de la camera de preparări și bar ce are scopul preepurării lor înainte de evacuarea acestora în rețeaua de canalizare.
* **Foraje hidrogeologice de monitorizare a calitatii apei subterane** - pentru urmărirea potențialelor poluări accidentale. Cele doua foraje vor avea adâncimea de 10 m fiecare și un diametru de 125 mm.
* **Bazin de retentie**, amplasat in incinta statiei, avand volumul de 50 mc, pentru colectarea apelor pluviale, dotat cu camera de pompare.
* **Totem preţuri** - 2 bucati - este tot un element de anunțare a unei stații de distribuție carburanți din coridorul rutier şi are rolul de a prezenta gama de produse petroliere comercializate, preţurile carburanţilor cu ajutorul unor panuri electronice luminoase de tip LED, gama de servicii complementare, programul de funcţionare şi mesajele publicitare. Totemul este amplasat pe o fundație izolată din beton armat.
* **Steaguri** - sunt montate pe catarge (stâlpi de susţinere executați din ţeavă de oţel sau materiale compozite) cu fundații izolate din beton armat.
* **Elemnte de semnalistică;**
* **Post trafo;**
* **Pole Sign, H=23,00 m ;**
* **Boxe cu spreader aer ;**
* **Terasa amenajată**, cu 16 locuri.

**Alimentarea cu apă:** pentru asigurarea cerinței de apă a obiectivului (Qzimed- 1,60 mc/zi, Qorar max= 0,40 mc/h) se va realiza din rețeaua publică de alimentare cu apă potabilă a localității(b-dul M. Viteazul, intersecție cu șoseaua de centură), printr-un branșament Dn=32 mm, printr-o rețea de distribuție din țeavă PEHD cu lungimea de 253,4 m.

**Apele uzate meanjere**(Qzimed= 1,60 mc/zi, Qzimax= 1,91 mc/zi, Qorarmax=0,40 mc/h) colectate printr-o rețea de canalizare din PVC-KG200, L= 100,65 m, se vor racorda la rețeaua de canalizare orășenească din zonă, operator Compania de Apă Someș SA-Sucursala zalău. Apele uzte provnite de la camera de preparări și bar vor fi preepurate printr-un separator de grăsimi;

Apele pluviale potențial impurificate(Qpl= 7,76 l/s), de pe platforma stației de carburanți(zona pompe, guri descărcare, parcări) epurate mecanic într-un separator de hidrocarburi cu debitul de 8 l/s și volum trapă nămol V= 1200 l și apele pluviale neimpurificate( Qpl= 8,95 l/s) vor fi dirijate spre bazinul de retenție etanș cu capacitatea de 50 mc printr-o rețea de canalizare pluvială din PVC-KG 200, L= 497,6 m.

Indicatorii de calitate ai apelor descărcate în sistemul de canalizare vor respecta prevederile HG nr. 352/2005 pentru modificarea și completarea HG nr. 188/2002(NTPA 002)și ale contractului încheiat cu administratorul sistemului de canalizare.

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: în perioada de execuţie se vor folosi cantităţi de apă, nisip.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:***. La implementarea proiectului s-au luat toate măsurile impuse de legislația în vigoare pentru asigurarea acestor deziderate.

În condiții normale de funcționare nu vor exista efecte negative și nu se vor genera poluanți asupra mediului.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul; conform referatului tehnic din 06.07.2020 emis în baza prevederilor Ord. M.E. 728/2013 anexă la avizul tehnic COV nr. DIE 104009-00-A.T.P. din 06.07.2020 – s-a emis avizul tehnic COV favorabil din punct de vedere al limitării emisiilor de C.O.V. rezultate din depozitarea, încărcarea, descărcarea și distribuția benzinei.

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

*A. în timpul realizării investiției*

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

- depozitarea materialelor necesare executării lucrărilor în locuri stabilite, amenajate corespunzător, în vederea prevenirii degradării acestora și antrenarea în apele de suprafață/freatice;

- realizarea managementului deșeurilor rezultate în urma executării lucrărilor prevăzute în proiect în conformitate cu legislația specifică de mediu, pentru a preîntâmpina antrenarea acestora de precipitații în ape de suprafață sau freatice;

*B. în timpul funcționării*

- controlul periodic al etanșeității instalațiilor, rigolelor/bașelor/canalizării de ape uzate/pluviale aferente obiectivului;

**Măsuri pentru protecția calității aerului:**

*A. în timpul realizării investiției*

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

*B. în timpul funcționării*

- controlul periodic al etanșeității instalațiilor, armăturilor, conductelor tehnologice;

- remedierea operativă a eventualelor neetanșeități;

**Măsuri pentru protecția solului și subsolului:**

*A. în timpul realizării investiției.*

- stocarea materialelor pe suprafețe betonate;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

- executarea lucrărilor cu personal calificat pentru a reduce pierderile datorită lipsei de profesionalism;

- circulația se va face obligatoriu pe drumul existent pentru a se evita degradarea inutilă a terenului;

*B. în timpul funcționării*

- verificarea periodică a stării tehnice a conductelor/echipamentelor prezente pe amplasament și remedierea operativă a eventualelor neetanșeități.

**Măsuri pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**Măsuri pentru protecția aşezărilor umane şi a altor obiective de interes public:**

Notificare de Asistență de Specialitate de Sănătate Publică a Conformității nr. 145 din 13.07.2020, emisă de Direcția de Sănătate Publică Sălaj.

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei.

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.Lucrările de ***organizare de șantier*** constau în:

Pentru realizarea proiectului, organizarea de santier va cuprinde urmatoarele masuri organizatorice:

- semnalizarea șantierului prin panou realizat în conformitate cu prevederile legii 50/1991 privind autorizarea lucrarilor de constructii;

- împrejmuirea santierului cu panouri de organizare de santier;

- deliminatea zonelor cu plase sau cu banda de semnalizare, dupa caz;

- afișarea panourilor și pictogramelor SSM si SU specifice lucrărilor executate;

- dotarea cu mijloace specifice de interventie în caz de situatii de urgență;

- marcarea căilor de acces;

- organizarea spatiilor necesare depozitarii temporare a materialelor si luarea masurilor specifice pentru conservare pe timpul depozitarii si evitarii degradarilor ;

- amenajarea locurilor de repaus;

- amenajarea locului pentru depozitarea selectiva a deseurilor.

- amplasare wc ecologic, vestiare pentru personal

Zilnic, executantul va asigura curățenia în jurul organizării de sanțier și a zonei de lucru, va lua măsurile necesare pentru crearea condițiilor igienico-sanitare pentru personalul propriu, va lua măsuri

Din punct de vedere al protecției mediului se estimează că impactul generat de lucrările organizării de șantier asupra populației, sănătății umane, faunei și florei, solului, calității și regimului cantitativ al apei, calității aerului, zgomotului, peisajului, patrimoniului cultural este nesemnificativ cu condiția respectării următoarelor măsuri:

- evitarea pierderilor de produse petroliere (motorină, benzină, ulei) de la mașinile care transportă materialele necesare organizării de șantier;

- utilizarea unor mijloace de transport în stare tehnică bună, nepoluante;

- depozitarea corespunzătoare a materialelor necesare executării lucrărilor prevăzute prin proiect, în locuri bine stabilite, amenajate corespunzător, în vederea prevenirii poluării solului/subsolului ;

- gestionarea corespunzătoare a apelor uzate menajere (vidanjarea și evacuarea prin intermediul unor operatori autorizați).

**c)** Amplasarea proiectelor:

c1) utilizarea actuală şi aprobată a terenurilor: conform certificatului de urbanism nr. 388 din 12.05.2020 emis de Primarul Municipiului Zalău, terenul fiind amplasat în intravilanul Municipiului Zalău, teren proprietate privată a NOVIREIMS MONTAJ S.R.L., ARHITEK RESIDENCE S.R.L. și BAUZONE SRL SRL., în C.F. nu sunt notate sarcini;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: oraș Șimleu Silvaniei;
* peisaje şi situri importante din punct de vedere istoric, cultural sau arheologic: nu este cazul.

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - Se apreciază că probabilitatea impactul va fi redus, *improbabil,* în perioada de execuție și de exploatare, având în vedere măsurile luate prin proiect;

d6) debutul, durata, frecvenţa şi reversibilitatea preconizate ale impactului: - Impactul asupra mediului va exista (temporar) în perioada desfășurării lucrărilor de construire și pe perioada funcționării (temporar) numai prin pierderi accidentale;

d7) cumularea impactului cu impactul altor proiecte existente şi/sau aprobate: nu este cazul.

d8) posibilitatea de reducere efectivă a impactului: Impactul va fi redus/inexistent prin respectarea următoarelor condiții:

- stocarea materialelor necesare executării lucrărilor în locuri bine stabilite, pe suprafețe betonate, în vederea prevenirii poluării solului/subsolului;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate);

- circulația se va face obligatoriu pe drumul existent pentru a se evita degradarea inutilă a terenului;

- la terminarea lucrărilor, executantul va curăța zonele afectate de orice materiale și reziduuri, va reface solul în zonele unde acesta a fost afectat de lucrări, depozitare materiale, staționare utilaje, în scopul redării în circuit la categoria de folosință deținută inițial;

-se va respecta nivelul de zgomot, conform prevederilor Ord. 119/2014, cu modificările ulterioare;

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș-Tisa Sistemul de Gospodărire a Apelor Sălaj, înregistrată la A.P.M. Sălaj cu nr. 4440 din 16.07.2020, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. .......... din ...............,*** eliberat de A.N. Apele Române, Administrația Bazinală de Apă Someș-Tisa Sistemul de Gospodărire a Apelor Sălaj;
* începerea execuției se va anunța cu 10 zile înainte la Sistemul de Gospodărire a Apelor Sălaj.
* dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform Ordinului ministrului apelor şi pădurilor nr. 828/04.07.2019.
* pe parcursul execuţiei lucrărilor se vor lua toate măsurile care se impun pentru evitarea poluării apelor, pentru protecţia factorilor de mediu, a zonelor apropiate, luându-se după caz măsuri de prevenire şi combatere a poluărilor accidentale.
* recepția lucrărilor se va face în prezența delegatului Sistemului de Gospodărire a Apelor Sălaj.
* la punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.
* Utilizarea/eliminarea apelor pluvial din bazinul de retenție se va realiza cu respectarea prevederilor legale în vigoare;

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Claudia SANDOR